open-index/open-wikipedia-markdown huggingface dataset:
Law

**Law** tarkoittaa seuraavia:

* M72 LAW, yhdysvaltalainen kertasinko

## Sukunimenä

* Acie Law (s. 1985), yhdysvaltalainen koripalloilija
* Ally Law (s. 1997), brittiläinen parkouraaja, kiipeilijä ja YouTube-videoiden tekijä
* Andrew Bonar Law (1858–1923), brittiläinen poliitikko, pääministeri 1922–1923
* Arthur Law, brittiläinen maahockeypelaaja
* Bernard Francis Law (1931–2017), yhdysvaltalainen kardinaali
* Brian Law (s. 1943), brittiläis-kanadalainen kapellimestari, kuoronjohtaja, urkuri ja cembalisti
* Denis Law (1940–2025), skotlantilainen jalkapalloilija
* Eileen Law (1900–1978), kanadalainen taidemusiikin laulaja
* John Law (s. 1946), brittiläinen sosiologi
* John Law (1671–1729), skotlantilainen taloustieteilijä
* John Phillip Law (1937–2008), yhdysvaltalainen näyttelijä
* Jude Law (s. 1972), brittiläinen näyttelijä, tuottaja ja ohjaaja
* Katrina Law (s. 1985), yhdysvaltalainen näyttelijä
* Nathan Law (s. 1993), hongkongilainen demokratia-aktivisti, poliitikko ja opiskelijaliikkeen entinen johtaja
* Thomas Law (s. 1992), englantilainen näyttelijä
* Vern Law (s. 1930), yhdysvaltalainen baseballsyöttäjä

### Kuvitteellisia henkilöitä

* Forest Law, Tekken-pelin hahmo
Jiří Vykoukal

**Jiří Vykoukal** (s. 11. maaliskuuta 1971) on tšekkiläinen entinen jääkiekkopuolustaja. Hän pelasi SM-liigassa 1990- ja 2000-luvuilla. Vykoukal edusti viisi kautta Espoon Bluesia ja kaksi kautta TPS:ää. Hän kuului parhaimmillaan liigan puolustajaeliittiin. Pudotuspeleissä HPK:ta vastaan Hämeenlinnassa keväällä 2000 Vykoukal onnistui iskemään kaksi alivoimamaalia Bluesille saman alivoiman aikana.

Vykoukal on edustanut myös Tšekin maajoukkuetta.

## Lähteet
Ben Jonson

**Benjamin "Ben" Jonson** (11. kesäkuuta 1572 – 6. elokuuta 1637) oli englantilainen draamakirjailija, runoilija ja näyttelijä. Hän oli William Shakespearen aikalainen ja hän kirjoitti satiirisia näytelmiä. Tuotannon parhaimmistoa ovat komediat.

Jonson oli suorastaan pakonomainen riidanhaastaja niin ihmisten kuin asioidenkin suhteen, ja hän tappoi kaksintaistelussa kaksi vastustajaansa. Suuren osan elämäänsä hän käytti kirjalliseen riitelyyn. Hän pääsi Jaakko I:n suosioon, ja hän kirjoitti näytelmiä aikansa ylhäisön tarpeisiin. Hän sai poet laureaten aseman William Shakespearen kuolinvuonna 1616.

Teoksessaan *Discoveries Made upon Men and Matter* Jonson esittää tunnetun kritiikkinsä Shakespearesta.

## Lähteet

## Aiheesta muualla

*
Calore Lucano

**Calore Lucano** on joki Italiassa, Campanian, Salernon maakunnassa. Se on Selen merkittävä vasen sivujoki ja pituudeltaan 63 kilometriä. Antiikin aikana joki tunnettiin nimellä **Calor**.

Joen alkulähde on Cervativuoren pohjoisrinteillä Apenniineillä ja se virtaa Cilenton ja Vallo di Dianon kansallispuiston läpi. Calore Lucanon uoma kulkee korkeiden kiviseinämien läpi Laurinon kunnassa esimerkiksi Monte Pescorubinon rotkossa.

Calore Lucano laskee Seleen lähellä antiikkista Paestumin kaupunkia.

## Aiheesta muualla
Kestilän saha

**Kestilän saha** oli Suomen vanhin höyrysaha, joka sijaitsi Iin kunnassa Alarannan kylällä noin kolme kilometriä Iin kunnan keskustasta.

Sahan perustivat oululaiset liikemiehet. Rakennustyöt aloitettiin vuonna 1858, vaikka senaatin lupa sahalle saatiin vasta 14. toukokuuta 1859. Saha valmistui ja sen toiminta alkoi vuonna 1860. Sahan nimeksi tuli *Gestilä Ångsågverk*. Saha lopetti toimintansa vuonna 1908. Sahan piippu on säilytetty muistomerkkinä. Sitä ylläpitävät Iin kunta ja Suomen sahanomistajain yhdistys.

## Lähteet
Teijirō Tanikawa

**Teijirō Tanikawa** (, 20. joulukuuta 1932 – 13. toukokuuta 2025) oli japanilainen uimari ja olympiamitalisti. Hän voitti hopeaa 4 × 200 metrin vapaauintiviestistä Helsingin olympialaisissa vuonna 1952. Tanikawan lisäksi joukkueessa uivat Toru Goto, Hiroshi Suzuki ja Yoshihiro Hamaguchi.

## Lähteet
Éva Novák

**Éva Novák-Gerard** (8. tammikuuta 1930 – 30. kesäkuuta 2005) oli unkarilainen uimari ja olympiavoittaja. Hän voitti yhteensä neljä olympiamitalia, joista yksi oli kultaa, kaksi hopeaa ja yksi pronssia.

Novák saavutti Lontoon olympialaisissa 1948 pronssia 200 metrin rintauinnista ajalla 3.00,2. Seuraavissa olympialaisissa, vuonna 1952 Helsingissä hän voitti kultamitalin 4&nbsp;×&nbsp;100 m vapaauintiviestissä sekä saavutti hopeaa 200 metrin rintauinnissa ja 400 metrin vapaauinnissa. Hänen siskonsa Ilona oli myös mukana kultaa voittaneessa vapaauintiviestijoukkueessa.

## Lähteet
Puolen kilon punttisalilla

**Puolen kilon punttisalilla** on suomalaisen Pekka Myllykosken albumi. Se julkaistiin vuonna 1995. Levyllä soittaa kaksi yhtyettä Maltaan Haukat sekä Toilet Doors.

## Kappaleet

Myllykoski ja Maltaan Haukat
# "Tästähän lähretähän"
# "Tuuli puita taivuttaa"
# "Joskus kun sataa"
# "Hidas palaminen"
# "Kun mä kömmin vinniin"
# "Mihin rahat män?"
# "Koti maantiellä"
# "Kun häntä rakastin"
# "Kosmologinen vakio"
# "Vakavasti ottaen"
# "Tuijottava humala"

Toilet Doors
# "Paskahuussin ovet"
# "Vuodesta vuoteen"
# "Kissalaulu"
# "Myöhäistä katua"
Ken’yū Horiuchi

**Ken’yū Horiuchi** (, s. 30. heinäkuuta 1957 Gotenba, Shizuokan prefektuuri) on japanilainen seiyū, joka on tehnyt urallaan yli 175 ääniroolia animeen. Hän on tehnyt Raidenin äänirooleja videopeleissä *[[Metal Gear Solid 2: Sons of Liberty]], [[Metal Gear Solid 3: Snake Eater]]* ja *[[Metal Gear Solid 4: Guns of the Patriots]]*.

Horiuchi työskentelee vuonna 2002 perustamassaan yhtiössä Kenyu-Office ja on alkuperäisten ääniroolien lisäksi dubannut japaniksi muun muassa Ben Affleckin, Brad Pittin, Charlie Sheenin ja Ben Stillerin äänet elokuvissa.

## Aiheesta muualla
* Kenyu-Office 
* Anime News Network
Vuotoksen tekojärvi

**Vuotoksen tekojärvi** on Vuotosjoen alueelle suunniteltu tekojärvi. Kaavailtu voimala olisi teholtaan 37 MW ja allas olisi pinta-alaltaan 237 km². Altaan rakentaminen nostaisi tuotantoa alapuolisten vesistöjen voimalaitoksissa siten, että vuotuinen energiantuotanto lisääntyisi noin 0,35 TWh.

Vuotoksen altaan rakentamisesta on keskusteltu 1950-luvulta lähtien. Rakentaminen ei ollut vuoden 1961 vesilain puitteissa mahdollista. Myös alueen Natura 2000 -status on este vesivoiman rakentamiselle. Vanhasen II hallitus linjasi hallitusohjelmassaan antavansa vesilain muutoksesta ainoastaan yksimielisen esityksen.

## Allashanke
Suomen eduskuntapuolueista Vuotoksen altaan rakentamista kannattavat Keskusta ja Kokoomus, ja vastustavat SDP, Vihreät, Vasemmistoliitto ja RKP. Myös ympäristöjärjestöt vastustavat rakentamista. Näkyvimpiä altaan rakentamisen kannattajia on ollut elinkeinoministeri Mauri Pekkarinen, kun taas Kokoomuksen kansanedustaja Pertti Salolainen on useaan otteeseen ilmaissut vastustavansa hanketta.

Vuonna 2008 Mauri Pekkarisen mukaan Vuotoksen allasta tarvitaan tuulivoiman säätövoimaksi. Nykyinen vesilaki ei anna mahdollisuutta Vuotoksen tekojärven rakentamiseen. Vuotoksen altaan rakentamispäätös kumottiin KHO:ssa vuonna 2002 ja sitä ennen Vaasan hallinto-oikeudessa. Oikeuden mukaan Vuotoksen altaalla olisi pysyviä, syvällekäyviä ja laaja-alaisia haitallisia ympäristövaikutuksia. Vuotos on myös liitetty Natura 2000 -alueeseen. 

Vuotoksen altaan yhteydessä on myös usein puhuttu Kollajan altaasta.

## Kemijoen monitoimiallas

Viimeisin allashanke on Kemijoen monitoimiallas. Lapin liiton hallitus pyysi Kemijoki Oy:tä selvittämään tulvasuojelua ja sähköntuotantoa palvelevan tekoaltaan rakentamista Kemijoen vesistöön. Hankkeen haasteellisuudesta huolimatta Kemijoki Oy suostui tekemään pyydetyn selvityksen. Selvitys valmistui vuonna 2011. Tammikuussa 2015 viisi entistä ministeriä – Satu Hassi, Heidi Hautala, Pekka Haavisto, Sirpa Pietikäinen ja Pertti Salolainen – jätti tekoaltaan sisältämään Itä-Lapin maakuntakaavaan mielipiteen, jossa he tuomitsivat Vuotoksen allashankkeen henkiin herättämisen.

## Katso myös
* Lokan tekojärvi
* Porttipahdan tekojärvi

## Lähteet

## Aiheesta muualla
* 
* 
* 
*  Vuotoksen allashankkeen vaiheita Ylen Elävä arkisto 
* Ylen Elävä arkisto, Reijo Perälä, Kemijoen lohet saivat piispatkin tukkanuottasille
Policastronlahti

**Policastronlahti** () on Tyrrhenanmereen kuuluva lahti lounaisessa Italiassa. Se ulottuu Punta degli Infreschi -niemestä Capo Scalea -niemeen. Lahden nimi tulee Santa Marinan kuntaan kuuluvasta Policastro Bussentinon taajamasta, joka tunnettiin kreikkalaisella ajalla nimellä Pyksus ja myöhemmin Rooman valtakunnan ajalla nimellä Buxentum.

Policastronlahti kuuluu kolmeen hallinnolliseen alueeseen: Campania, Basilicata ja Calabria. Basilicatan lyhyt meriraja sijaitsee kokonaisuudessa lahden alueella. Policastronlahden tärkeimmät rantakaupungit ovat Sapri Campaniassa, Maratea Basilicatassa ja Praia a Mare sekä Scalea Calabriassa.

Osa Policastronlahden pohjoisrannasta kuuluu Cilenton ja Vallo di Dianon kansallispuistoon.

## Lähteet
Hondurasin–Nicaraguan sota

**Hondurasin–Nicaraguan sota** käytiin vuonna 1907 Hondurasin ja Nicaraguan välillä.  

Liberaali José Santos Zelaya nousi Nicaraguan presidentiksi vuonna 1893 vallankaappauksella. Hänen tavoitteenaan oli luoda omalla johdollaan uusi Keski-Amerikan liittovaltio, ja tämän vuoksi hän sekaantui naapurimaiden politiikkaan. 

Vuonna 1903 konservatiivi Manuel Bonilla kaatoi Zelayan tukeman Hondurasin liberaalin hallinnon ja nousi maan uudeksi presidentiksi. Vuonna 1906 Zelayan tukemat Hondurasin kapinalliset yrittivät kaataa Bonillan hallituksen. Kun hallituksen joukot ajoivat takaa kapinallisia Nicaraguan puolelle, vaati Zelaya korvauksia niiden aiheuttamista vahingoista. Honduras kieltäytyi maksamasta. Tämän jälkeen Nicaraguan joukot hyökkäsivät Hondurasiin ja voittivat hondurasilaiset 18. maaliskuuta 1907 Namasiguen taistelussa. Tämä oli ensimmäinen kerta, kun konekivääreitä käytettiin Keski-Amerikassa. Hondurasin pääkaupunki Tegucigalpa miehitettiin, Bonilla pakeni Yhdysvaltoihin ja Zelaya nimitti maan uudeksi johtajaksi Miguel R. Dávilan.   

Bonilla aloitti uuden sisällissodan liberaaleja vastaan vuonna 1909. Sota päättyi tulitaukoon 1911, jonka jälkeen pidettiin vaalit. Bonilla voitti vaalit, kun hänet valittiin presidentiksi 29. lokakuuta 1911. 

## Lähteet
*
Telkhiinit

**Telkhiinit** () olivat kreikkalaisessa mytologiassa Rodoksen alkuperäiset asukkaat, jotka tunnettiin myös taitavina metallurgeina.

Nonnos kutsuu heitä Poseidonin pojiksi. Tzetzes mainitsee vanhemmiksi Tartaroksen ja Nemesiksi, Pontoksen ja Gaian tai että he olisivat syntyneet Uranoksen veren hedelmöitettyä Gaian. Eustastios puolestaan kertoo heidän olleen alun perin Aktaionin koiria, jotka muutettiin miehiksi.

Diodoros Sisilialainen kuvaa heidät Thalassan ja Poseidonin jälkeläisiksi, jotka ensimmäisinä tekivät patsaita jumalista. He hallitsivat useita taikakeinoja, joille he pystyivät tuomaan vesi- ja lumisateita ja muuttamaan muotoaan miten halusivat. Heidän taikuuttansa kuvataan myös pimeäksi, ja että he kaatoivat kasvien ja eläimien päälle Styks-virran vettä, johon oli sekoitettu rikkiä, tuhotakseen nämä. Tosin toisten mukaan heidän huono maineensa oli vain kateellisten kilpailijoiden panettelua.

Strabon kertoo telkhiinien olleen ensimmäisiä, jotka työstivät rautaa ja pronssia. Metallien työstämisessä he olivat taitavia, ja heidän aikaansaannoksikseen lasketaan sirppi, jolla Uranos kuohittiin,  ja Poseidonin kolmikärki. Telkhiinit olisivat hänen mukaansa tulleet Kreetalta ensin Kyprokselle ja sieltä Rodokselle.

Ovidiuksen mukaan Zeus – inhoten heidän pahuuttaan – tuhosi heidät tulvalla. Servius esittää Apollonin surmanneen heidät suden hahmossa. Telkhiinien jälkeen Rodoksen asuttivat heliadit, Helioksen pojat.

## Lähteet
The Spiderwick Chronicles (videopeli)

**The Spiderwick Chronicles** on Stormfront Studiosin kehittämä ja Sierra Entertainmentin julkaisema toimintaseikkailupeli.
Peli on julkaistu vuonna  Nintendo DS, PlayStation 2, Wii, Windows ja Xbox 360 -alustoille.
Peli perustuu samana vuonna julkaistuun elokuvaan *[[Spiderwickin kronikat (elokuva)|Spiderwickin kronikat]]*. 

## Ääninäyttelijät

## Vastaanotto
Peli sai GameSpotin arvostelussa arvosanaksi 6/10.

## Lähteet

## Aiheesta muualla
* 
* 
* 
* Virallinen kotisivu
Irrational Anthems

**Irrational Anthems** on folk metal -yhtye Skycladin kuudes studioalbumi.

## Kappaleet

#"Inequality Street" – 4:05
#"The Wrong Song" – 3:56
#"Snake Charming" – 4:04
#"Penny Dreadful" – 3:08
#"The Sinful Ensemble" – 2:40
#"My Mother in Darkness" – 4:00
#"The Spiral Starecase" – 2:23
#"No Deposit, No Return" – 4:30
#"Sabre Dance" – 3:07
#"I Dubious" – 3:12
#"Science Never Sleeps" – 5:05
#"History Lessens" – 3:38
#"Quantity Time" – 5:14

## Kokoonpano

*Martin Walkyier - laulu
*Graeme English - basso, akustinen kitara, kosketinsoitin ja taustalaulu
*Steve Ramsey - kitara, kosketinsoitin ja taustalaulu
*George Biddle - kosketinsoitin, piano ja taustalaulu
*Paul Smith - rummut
Merle Haggard

**Merle Ronald Haggard** (6. huhtikuuta 1937 – 6. huhtikuuta 2016) oli yhdysvaltalainen kantrilaulaja-lauluntekijä ja kitaristi. Haggard yhdessä Buck Owensin ja The Strangers -yhtyeensä kanssa loivat kantrimusiikin ns. Bakersfield-soundia.

Haggard joutui vuonna 1957 ryöstön yrityksestä San Quentinin vankilaan ja siellä näkemänsä Johnny Cashin kuuluisan konsertin innoittamana kiinnostui musiikista. 1970-luvulla Haggard oli mukana luomassa outlaw countryn tyylisuuntaa. Haggard teki vielä 2000-luvulla useita varsin hyvin menestyneitä albumeja. 1997 Haggard kutsuttiin Oklahoma Music Hall of Famen jäseneksi tunnustuksena kappaleesta ”Okie from Muskogee”.

Hän teki kymmeniä albumeja, ja kaikkiaan 38 hänen singleään on päässyt listan kärkipaikalle. Lisäksi hän voitti kolme Grammy-palkintoa. Albumi *I’m a Lonesome Fugitive* (1967) valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

Haggard kuoli 79. syntymäpäivänään keuhkokuumeeseen. Hän oli ennen kuolemaansa joutunut perumaan esiintymisiä ja olemaan sairaalahoidossa.

## Lähteet

## Aiheesta muualla

* Viralliset sivut  
* Merle Haggardin muistokirjoitus Helsingin Sanomissa
Kansallinen vapautusrintama

**Kansallinen vapautusrintama** tai **Kansallinen vapautusarmeija** voi tarkoittaa:

* Etelä-Vietnamin kansallinen vapautusrintama (FNL) (Katso myös: Việt Minh)
* Algerian kansallinen vapautusrintama (FLN)
* Sandinistit (Frente Sandinista de Liberación Nacional – FSLN) Nicaraguassa
* Jemenin kansallinen vapautusrintama (NLF) (Katso Jemenin kansantasavalta)
* Kansallinen vapautusarmeija (Ejército de Liberación Nacional) Kolumbiassa
* Palestiinan vapautuksen kansanrintama
* Palestiinan vapautusrintama (PLF) 
* Angolan kansallinen vapautusrintama (FNLA)
* Iranilainen kansallinen vapautusrintama (National Liberation Army) (Katso Irakin–Iranin sota)
* Acehin kansallisen vapautusrintama (ASNLF / GAM) (Katso Aceh)
* Ogadenin kansallinen vapautusrintama

## Katso myös
* Luettelo terroristijärjestöistä
Kanankoipi

**Broilerinkoipi** on broilerin lihasta valmistettava uuni-, grilli- tai pikaruoka, jota myydään monissa grillikioskeissa ja valmiiksi pakattuna elintarvikekaupoissa. Uunia käytetään myös broilerinkoipien paistamiseen. Broilerinkoipi voi olla marinoitu.

Broilerinkoipi on irrotettu broilerista. Koivessa on luu, ja sen ympärillä lihasta sekä muut koiven osat.

## Koipireisi
Koipireisi on elintarvikkeena käytettävä teurastetun broilerin (kanan) tai muun linnun osa. Kokonaisuuteen sisältyy sekä koipi että reisi ja usein osa selkääkin niin, että tuotteen paino on 200–300 grammaa. Koipireiden yläosa voi olla pyöristetty tai pyöristämätön, ja tuote myydään usein valmiiksi grillattuna. Koipireidessä on rasvaa 14&nbsp;%. Jos tuotteessa ei ole mukana reittä, se myydään nimellä koipi. Koipireisiä on myynnissä myös valmiiksi marinoituina, jolloin varsinainen ruoanlaittoaika lyhenee.

## Lähteet
NLF

**NLF** voi tarkoittaa seuraavia:

* Kansallinen vapautusrintama, *National Liberation Front*, useiden järjestöjen nimi
* Norsk Lokomotivførerforbund, NLF, norjalainen ammattiliitto
* Norsk logopedforbund, NLF, norjalainen ammattiliitto
Tissi

**Tissi** on kunta Italian Sardinian saarella Sassarin maakunnassa. Siellä on arviolta 2&nbsp;364 asukasta (vuonna 2015) ja sen pinta-ala on 10,35 neliökilometriä. Tissi sijaitsee noin 170&nbsp;km Cagliarista luoteeseen ja kuusi kilometriä Sassarista etelään. Sen rajanaapureita ovat Ossi, Sassari ja Usini.

## Lähteet

## Aiheesta muualla

*Kunnan internetsivut
Oui Avant-Garde Á Chance

**Oui Avant-Garde Á Chance** on Skycladin seitsemäs studioalbumi. Albumi julkaistiin nopeasti edellisen Irrational Anthems albumin jälkeen.

Albumin nimi on sanaleikki, englanniksi lausuttuna; *We haven't got a chance*.

## Kappaleet
#"If I Die Laughing, It'll Be an Act of God" - 3:48
#"Great Blow for a Day Job" - 4:19
#"Constance Eternal" - 5:52
#"Postcard from Planet Earth" - 5:10
#"Jumping My Shadow" - 5:26
#"Bombjour!" - 4:02
#"History Lessens (The Final Examination)" - 4:20
#"A Badtime Story" - 5:35
#"Come on Eileen" - 3:54
#"Master Race" - 4:06
#"Bombed Out (Instru-mental)" - 4:05
#"Penny Dreadful" (Full Shilling Mix) - 3:09

## Kokoonpano

*Martin Walkyier - Laulu
*Graeme English - Basso, Akustinen kitara, Mandoliini, Kosketinsoitin ja taustalaulu
*Steve Ramsey - Kitara, Kosketinsoitin ja taustalaulu
*George Biddle - Fiddle, Kosketinsoitin, Piano ja taustalaulu

### Esiintyvät muusikot
*Paul Smith - Rummut (3,6,7,8,10,11,12)
*Paul A.T. Kinson - Rummut (1,2,4,5,9)

### Vierailijat yhtyeestä Subway to Sally
*Eric Hecht
*Frau Schmidt
*Bodenski
Old Rope

**Old Rope** on Skycladin ensimmäinen kokoelma-albumi. Se sisältää kappaleita ensimmäiseltä viideltä levyltä.

## Kappaleet
#
#
#
#
#
#
#
#
#
#
#
#
#
#
#
#
#

## Lähteet

## Aiheesta muualla
* Old Rope discogs.com -sivustolla
Kopernikus (Kuun kraatteri)

**Kopernikus** on halkaisijaltaan 96,07 kilometrin levyinen ja 3,8 kilometriä syvä kraatteri Kuussa tumman Oceanus Procellarumin laavatasangon alueella, koordinaateissa 9,7° N, 20,0° W. Kraatterissa on keskushuippu ja sitä ympäröi sädemäisten valkoisten viirujen alue. Sen mukaan kraatteri on Kuun mitassa nuori. Kraatteri on arvioitu 800 miljoonaa vuotta vanhaksi. Se on nimetty tähtitieteilijä Nikolaus Kopernikuksen mukaan.

Japanilaisen Kaguya-luotaimen ilmaisinten mukaan Kopernikus on Kuun maaperän uraanipitoisin kohde.

## Lähteet

## Aiheesta muualla

*
The Answer Machine?

**The Answer Machine?** on folk metal -yhtye Skycladin kahdeksas studioalbumi, joka julkaistiin vuonna 1997.

## Kappaleet

#"A Clown of Thorns" – 1:36
#"Building a Ruin" – 3:55
#"Worn out Sole to Heel" – 3:59
#"Single Phial" – 6:07
#"Helium" – 4:24
#"The Thread of Evermore" – 6:55
#"Eirenarch" – 4:00
#"Troublesometimes" – 4:22
#"Isle of Jura" – 3:59
#"Fainting by Numbers" – 3:43
#"My Naked I" – 3:46
#"Catherine at the Wheel" – 3:44
#"Dead Angels on Ice" – 3:12

## Kokoonpano

*Martin Walkyier – laulu
*Graeme English – bassokitara, akustinen kitara, taustalaulu
*Steve Ramsey – kitara, taustalaulu
*George Biddle – fiddle, viulu, kosketinsoitin, piano, Hammond-urut ja taustalaulu

### Esiintyvät muusikot
*Paul A.T. Kinson – rummut
*Mitch Oldham – lyömäsoittimet
*John Leonard – pillit, vihellykset, harmonikka, ja taustalaulu
*Pete Coleman – huilu (Troublesometimes)
*Sasha Jankowic – puhuttu intro (Troublesometimes)
Outrageous Fourtunes

**Outrageous Fourtunes** on rajoitetun erän akustinen EP-levy brittiläiseltä Skyclad-yhtyeeltä. Se julkaistiin aluksi albumin *[[The Answer Machine?]]* erikoisversion bonukseksi, mutta myöhemmin sitä myytiin yhtyeen keikoilla. EP julkaistiin myös ilmaiseksi internetissä huonommalla laadulla.

## Kappaleet
#
#
#
#

## Aiheesta muualla
* Arnaut's Skycladin kotisivut  – EP ladattavana MP3 muodossa.
* Outrageous Fourtunes discogs.com -sivustolla
Aristarkhos (kraatteri)

**Aristarkhos** on antiikin kreikkalaisen tähtitieteilijä Aristarkhoksen mukaan nimetty kraatteri Kuussa. Sen läpimitta on 40 kilometriä ja syvyys neljä kilometriä. Kraatteri sijaitsee ympäristöstä koholla olevalla Aristarkhoksen tasangolla. 

Kraatterin alueella on spektritutkimusten mukaan keskushuipussa anortosiitti-nimistä syväkivilajia. Ulompi kraatterin valli on plagioklaasi-maasälpäpitoista oliviinipitoista troktoliittia. Hubble-kaukoputkella Aristarkhoksen alueelta on löydetty titaani- ja happipitoista ilmeniittia, jollainen saattaa kiinnostaa tulevia kuuaseman perustajia kaivostoiminnan kohdeaineena.

Kraatterin lähellä näkyy tuliperäisiä muodostumia, muun muassa niin sanottuja rillejä, romahtaneita laavatunneleita, jotka ovat syntyneet juoksevan, hitaasti jähmettyvän laavan virrattua. Aristarkhoksen lähellä on Vallis Schröterin laakso ja Rimae Aristarchus -rilliverkosto.

Aristarkhos-kraatterin lähellä ovat tähtitieteilijät ja harrastelijat nähneet tavallista useammin TLP-ilmiöitä eli odottamattomia kirkastumisia ja värinmuutoksia.

Kraatterin läheltä on havaittu nousevan radioaktiivista radon-222:ta.

## Lähteet

## Aiheesta muualla
Giánnis Amanatídis

**Ioánnis ”Giánnis” Amanatídis** (, s. 3. joulukuuta 1981 Kozáni, Kreikka) on kreikkalainen jalkapalloilija, joka edustaa seurajoukkuetasolla Eintracht Frankfurtia. Hän on pelannut Kreikan maajoukkueessa. Pelipaikaltaan Amanatídis on hyökkääjä.

Amanatidiksen perhe muutti Saksaan Ioanniksen ollessa 9-vuotias ja asettui Stuttgartin kaupunkiin, jossa Amanatídis liittyi SC Stuttgartin juniorijoukkueeseen. Kahden vuoden kuluttua hän kuitenkin siirtyi VfB Stuttgartin jalkapalloakatemiaan. Vuonna 2002 Amanatídis aloitti Bundesliiga-uransa juuri Stuttgartin joukkueessa, pelattuaan jo jonkin aikaa lainalla alemmissa divisioonissa. Amanatidiksen liigadebyytti jäi kunnolla tekemättä ja hänet päästettiin Lainalle Eintracht Frankfurtiin, joka pelasi silloin 2. Bundesliigassa. Seuraavana kesänä Ioannis siirtyi ilmaiseksi 1. FC Kaiserslauteniin. Hän edusti Kaiserslautenia yhden kauden, kunnes siirtyi pysyvästi Eintrachtiin, joka oli noussut Bundesliigaan.

Frankfurtissa Amanatídis nousi joukkueen runkopelaajaksi ja on vakiinnutti pitkäksi aikaa paikkansa avauskokoonpanossa. Hyvien otteidensa ansiosta hän nousi kaudeksi 2007-2008 Frankfurtin kapteeniksi. Tämän jälkeen häntä kiusasivat sitkeät loukkaantumiset. Amanatadis jatkoi pelaamistaan Frankfurtissa vuoteen 2011 asti, jolloin hän ajatutui riitoihin Eintrachtin päävalmentajan Armin Vehin kanssa. Veh pudotti Amanatidiksen harjoittelemaan Eintrachtin kakkosjoukkueen kanssa. Amanatídis ilmoitti lopettavansa uransa 14. heinäkuuta 2011.

Maajoukkuedebyyttinsa hyökkääjä teki vuonna 2002, josta lähtien hän on pelannut maajoukkueessa epäsäännöllisesti ennen vuoden 2008 EM-karsintaa. Esimerkiksi vuonna 2004 Amanatídis ei osallistunut EM-kisoihin, joissa Kreikka voitti kultaa. Viimeisissä karsinnoissa Amanatídis pelasi 18 ottelua ja viimeisteli maalin kahdesti. Ottelussa, jossa Kreikka voitti vieraskentällä Turkin 1-0 Amanatídis oli ainoa maalintekijä. Amanatídis kuului Kreikan joukkueeseen myös vuoden 2008 EM-kisoihissa, joissa Kreikka jäi alkulohkonsa viimeiseksi ja hävisi kaikki ottelunsa. Amanatídis pelasi turnauksessa 196 minuuttia, tekemättä kuitenkaan yhtään maalia.

## Lähteet

## Aiheesta muualla
* Ioannis Amanatidisin sivusto
195 Eurykleia

**195 Eurykleia** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on C- tai Ch-luokkaa.

Asteroidin löysi 19. huhtikuuta 1879 Johann Palisa.

Kohde on nimetty Eurykleian mukaan, joka oli kreikkalaisessa mytologiassa Odysseuksen imettäjä ja ensimmäinen, joka tunnisti naamioituneena kotiinpalanneen isäntänsä.

## Lähteet
*JPL Small-Body Database Browser: 195 Eurykleia 
*Discovery Circumstances: Numbered Minor Planets (1)-(5000): Minor Planet Center 

### Viitteet
Kopernikus (täsmennyssivu)

**Kopernikus** voi tarkoittaa ainakin seuraavia:

*Nikolaus Kopernikus, uuden ajan alun tähtitieteilijä
*Kopernikus, Kuun kraatteri.
Festum Melancholia

**Festum Melancholia** on Withering-yhtyeen toinen albumi. Levy julkaistiin 24. syyskuuta 2008.

## Kappaleet
#
#
#
#
#
#

## Kokoonpano
* Ville Rutanen – laulu
* Niko Johannes Mankinen – puhdas laulu
* Jere Perkiökangas – basso
* Jarkko "Mr. Burns" Mattus – kitarasoolo kappaleessa "Kekri"
* Jarkko Felin – kosketinsoitin kappaleissa "Karelia Spirit" ja "The 29th of August"

### Muut tekijät
* Eero Harden – miksaaja
* Svante Forsbäck – masteroija

## Aiheesta muualla
* 
*
Mustakondori

**Mustakondori** (*Coragyps atratus*) on Etelä-Amerikassa ja Pohjois-Amerikan kaakkoisosissa elävä suurikokoinen petolintu. Se ei ole kovinkaan läheistä sukua Euroopassa ja Aasiassa elävälle mustalle munkkikorppikotkalle.

## Koko ja ulkonäkö
Mustakondorilla on kiiltävän musta höyhenpeite ja harmahtava, höyhenetön pää ja kaula. Nokka on lyhyt ja koukkumainen. Linnun pituus on noin 65&nbsp;cm ja siipien kärkiväli jopa puolitoista metriä. Sillä ei ole laulamiseen tarvittavia elimiä, joten se voi äännellä vain sihisemällä hiljaa tai murahtelemalla.

## Esiintyminen
Mustakondoria tavataan lähes koko Etelä-Amerikassa sekä Meksikossa, Keski-Amerikassa ja Yhdysvaltojen eteläosissa.

## Elinympäristö
Mustakondori viihtyy avoimessa maisemassa, jossa on siellä täällä pensaita. Sitä ei yleensä tavata vuoristossa.

## Lisääntyminen
Mustakondori ei yleensä rakenna varsinaista pesää, vaan munii sopivaan kuoppaan. Munia on yleensä kaksi, joskus kolme tai vain yksi.

## Ravinto
Mustakondori on haaskalintu, joka syö myös munia ja nuoria nisäkkäitä. Jotkut mustakondorit ovat oppineet hakemaan ravintoa kaatopaikoilta.

## Lähteet
La Transfiguration de Notre-Seigneur Jésus-Christ

**La Transfiguration de Notre-Seigneur Jésus-Christ** ("Herramme Jeesuksen Kristuksen kirkastus") on Olivier Messiaenin säveltämä oratorio, jonka teksti käsittelee synoptisten evankeliumien kertomusta Kristuksen kirkastumisesta. **La Transfiguration** kantaesitettiin Serge Baudon johdolla Lissabonissa vuonna 1969.

## Teoksen synty
Lissabonilainen Calouste Gulbenkianin säätiö tiedusteli kesällä 1965 Messiaenilta haluaisiko hän säveltää uuden teoksen seuraavan vuoden Gulbenkian-festivaalin päätöskonserttiin säätiön perustajan, öljymagnaatti Calouste Gulbenkianin kuoleman 10-vuotispäivän kunniaksi. Messiaen otti kireästä aikataulusta huolimatta tilauksen vastaan. Keväällä 1966 kävi kuitenkin selväksi että teos ei valmistuisi ajoissa, ja säveltäjä sai kolme vuotta jatkoaikaa tilauksen täyttämiseksi. Sävellyksen ensimmäisissä, yhdeksänosaisissa versioissa orkesteri koostui lähinnä vaskista ja lyömäsoittajista ja kuoro-osuudet laulettiin hyräillen (*con bocca chiusa*). Sävellystyön edetessä teoksen aiheeksi muodostui Kristuksen kirkastuminen, transfiguraatio. Lopullisessa muodossaan teoksessa on 14 osaa, ja esityskoneiston muodostavat suuri sinfoniaorkesteri, seitsemän instrumentaalisolistia ja 100-henkinen sekakuoro.

### Kantaesitys
Teoksen kantaesitys oli 13. Gulbenkian-festivaalilla, Lissabonin Coliseu dos Recreios -hallissa 7. kesäkuuta 1969 kapellimestari Serge Baudon johdolla. Esittäjät olivat Messiaenin vaimo Yvonne Loriod (piano), Mstislav Rostropovitš (sello), Michel Debost (huilu), Henry Druart (klarinetti), Alain Jacquet (ksylorimba), Jacques Delécluse (vibrafoni) ja François Dupin (marimba) sekä Orchestre de Paris ja Gulbenkian-kuoro.

## Teoksen rakenne
*La Transfiguration* jakautuu 14 osaan, joista muodostuu kaksi seitsikkoa. Musiikin kokonaiskesto on hieman alle puolitoista tuntia.

**Ensimmäinen seitsikko**
* I. *Récit évangélique*
* II. *Configuration corpori claritatis suae*
* III. *Christus Jesus, splendor Patris*
* IV. *Récit évangélique*
* V. *Quam dilecta tabernacula tua*
* VI. *Candor est lucis aeternae*
* VII. *Choral de la sainte montaigne*

**Toinen seitsikko**
* VIII. *Récit évangélique*
* IX. *Perfecte conscius perfectae generationis*
* X. *Adoptionem filiorum perfectam*
* XI. *Récit évangélique*
* XII. *Terribilis est locus iste*
* XIII. *Tota Trinitas apparuit*
* XIV. *Choral de la lumière de gloire*

## Lähteet

### Viitteet

## Aiheesta muualla
* Kristuksen kirkastuminen Matteuksen, Markuksen ja Luukkaan evankeliumeissa
Muje

**Muje** tarkoittaa seuraavia

* Muikku, toiselta nimeltä muje

## Sukunimi
*Juha Muje (1950–2020), näyttelijä 
*Kauko Muje (1936–2023), säveltäjä, laulaja, toimittaja
*Samuli Muje (s. 1974), näyttelijä 
*Vuokko Muje (s. 1940), sanoittaja ja kirjailija
Bermudanviistäjä

**Bermudanviistäjä** (*Pterodroma cahow*) on  uhanalainen, Bermudalla pesivä keskikokoinen ulappaliitäjälaji. Viime vuosina laji on palautettu Nonsuch Islandille, jossa se on aikoinaan pesinyt. Sen uskottiin kuolleen sukupuuttoon 1620-luvulla, mutta yksilöitä löytyi yllättäen vuonna 1951 lähes 300 vuoden tauon jälkeen. Azoreilla Vila Isletillä on tavattu sama yksilö eräässä pesäkolossa sekä marraskuussa 2002 että 2003. Hurrikaani Fabian teki pahaa tuhoa pesimäalueilla vuonna 2003. Vuonna 2005 maailmassa laskettiin olevan 250 yksilöä. Bermudanviistäjät pariutuvat koko elämänsä ajaksi, ja munivat vain yhden munan vuodessa.

## Ulkonäkö ja koko
Bermudanviistäjä kasvaa 38&nbsp;cm pitkäksi ja sen siipien väli on noin 89&nbsp;cm. Se on päältä harmaanruskea, vatsapuolelta valkoinen. Alapuolelta näkyvät siipien tummat reunat ja valkoinen keskiosa. Sukupuolet ovat samanvärisiä.

## Lähteet

## Aiheesta muualla
*Audubon watchlist
Hurrikaani Fabian

**Hurrikaani Fabian** oli kuudes nimetty trooppinen myrsky vuoden 2003 Atlantin hurrikaanikaudella ja tuon kauden ensimmäinen varsinainen trooppinen hirmumyrsky. Saffirin–Simpsonin hurrikaaniasteikolla se luokiteltiin toiseksi korkeimpaan eli 4. luokkaan. Se surmasi kahdeksan henkeä ja aiheutti suuria taloudellisia vahinkoja ennen kaikkea Bermudalla, Puerto Ricossa ja Dominikaanisessa tasavallassa.

## Hurrikaanin kehitys

Hurrikaani Fabianiksi kehittyvä häiriö havaittiin elokuun 25. päivänä Afrikan länsipuolella. Se sai nimensä 28. elokuuta, kun sen konvektio järjestäytyi nauhamaisiksi rakenteiksi. 30. elokuuta matalapaine voimistui hurrikaaniksi. Konvektio keskittyi 18 km leveän silmän ympärille, ja tuulet voimistuivat 55 m/s:iin. Fabian voimistui edelleen ja saavutti 4. luokan myöhään elokuun 31. päivänä. Ukkonen oli rajua hurrikaanin reunavallipilvessä. Voimakkaimmillaan Fabian oli syyskuun 2. päivänä, jolloin tuulen nopeudeksi arvioitiin 64 m/s. Silloin Fabian oli 555 km Pienten-Antillien itäpuolella. Tämän jälkeen Fabian alkoi heiketä. Se voimistui vielä hetkeksi 4. luokkaan syyskuun 4. päivänä, mutta heikkeni uudelleen ja jatkoi matkaansa kohti Bermudaa. Se sivuutti Bermudan 23 kilometrin päästä 3. luokan hurrikaanina 5. syyskuuta. Fabian jatkoi matkaansa kylmemmille vesille ja muuttui lopulta keskileveysasteiden liikkuvaksi matalapaineeksi 8. syyskuuta.

## Tuhot
Vaikka Fabianin keskus ei kulkenutkaan Bermudan maa-alueiden yli, sen tuulet ja sateet runtelivat saarta pahoin. Se oli pahin Bermudaa koetellut hurrikaani sitten vuoden 1963 hurrikaani Arlenen. Neljä ihmistä kuoli huuhtouduttuaan Bermudan pengertieltä mereen. Lisäksi neljä ihmistä hukkui Yhdysvaltojen Atlantinpuoleisella rannikolla. Myrskyn nostattamat aallot tekivät tuhojaan Puerto Ricossa ja Dominikaanisessa tasavallassa. Yhteensä Fabianin arvioitiin aluksi aiheuttaneen jopa 300 miljoonan senaikaisen Yhdysvaltojen dollarin vahingot, mutta arvio tarkennettiin myöhemmin 75 miljoonaan.

Fabian tuhosi myös uhanalaisen bermudanviistäjän pesiä: se pyyhki yli kolmen kyseisen lintulajin neljästä tunnetusta pesimäsaaresta.

## Lähteet
Time to Live

**Time to Live** (**TTL**) on termi, jota usein käytetään kuvaamaan jonkin verkon yli lähetettävän tai muun datan elinaikaa. TTL voi kuvata konkreettista kellolla mitattavaa aikaa tai jäljellä olevien reititinhyppyjen lukumäärää. Kun aika on kulunut umpeen, datapaketti pudotetaan eli tuhotaan.

## TTL IP-datagrammeissa

IPv4:ssä TTL on 8-bittinen tietokenttä, joka sisältää kokonaisluvun, joka kertoo jäljellä olevien reititinhyppyjen maksimilukumäärän ennen kuin paketti pudotetaan verkosta. Tämä tietokenttä on yhdeksäs oktetti IP-datagrammissa, ja sen arvon määrittää lähettäjä. Kun datagrammi lähetetään verkkoon, jokainen reititin joka vastaanottaa datagrammin vähentää TTL-kentän arvosta vähintään yhden ja lähettää datagrammin seuraavalle. Mikäli TTL vähenee nollaan ennen kuin datagrammi ehtii perille, pudotetaan datagrammi ja lähettäjälle lähtee ICMP-virhedatagrammi, joka kertoo että aika loppui (*ICMP 11 - Time Exceeded*). TTL-kentän merkitys on suuri, sillä ilman sitä paketit olisivat "kuolemattomia" ja harhailisivat verkossa loputtomiin, aiheuttaen lopulta verkon tukkeutumisen.

## TTL DNS-tietueissa

Kun puhutaan TTL:stä samassa asiayhteydessä DNS-tietueiden kanssa, tarkoitetaan aikaa jonka DNS-palvelimen sallitaan säilyttää DNS-tietuetta. Kun yksi DNS-palvelin pyytää jotain tiettyä DNS-tietuetta toiselta palvelimelta, tulee vastauksen mukana TTL, joka siis kertoo miten pitkään tietuetta pyytänyt palvelin saa säilyttää kyseistä tietuetta ennen kuin sen pitää pyytää sitä uudelleen. Mikäli käytetään lyhyitä TTL-arvoja, kohdistuu nimipalvelimeen enemmän verkkoliikennettä, mutta tällä saavutetaan hyvin nopeasti päivittyvät DNS-tiedot, mikä taas on hyödyllistä sellaisina hetkinä kun esimerkiksi domain nimi siirretään nimipalvelimelta toiselle.

## Katso myös
*Ping
*Traceroute

## Aiheesta muualla
*
Minerva Krohn

**Minerva Krohn** (s. 7. marraskuuta 1967 Helsinki) on suomalainen lääkäri ja Helsingin kaupunginvaltuuston varajäsen. Hän on myös HUS:n valtuuston sekä Helsingin kaupungin digitalisaatiotoimikunnan puheenjohtaja. Krohn toimi Helsingin kaupunginvaltuuston puheenjohtajana vuosina 2003–2004 ja 2011–2012. 

Krohn istui 20 vuotta Helsingin kaupunginvaltuustossa vuosina 1997–2017. Pekka Saurin tultua valituksi apulaiskaupunginjohtajaksi vuonna 2003 Krohn nousi kaupunginvaltuuston puheenjohtajaksi, nuorimpana Leo Mechelinin jälkeen. Vuoden 2004 kunnallisvaalien jälkeen hän toimi kaupunginvaltuuston toisena varapuheenjohtajana. Krohn oli Vihreän valtuustoryhmän puheenjohtaja 1998–2003 ja kaupunginhallituksen toinen varapuheenjohtaja 2001–2003. Kaupunginhallituksessa hän on ollut vuodet 1997–2003 ja toistamiseen 2009–2010. Vuonna 2008 Krohn hävisi paikkansa valtuuston puheenjohtajistossa Otto Lehtipuulle, mutta nousi puheenjohtajaksi Lehtipuun jättäessä paikan joulukuussa 2010. Vuonna 2017 hän  sai vain 712 ääntä eikä päässyt enää uudelleen kaupunginvaltuustoon.

Krohn aloitti 16-vuotiaana lääketieteen opinnot Tampereen yliopistossa vuonna 1984 ja valmistui ylioppilaaksi Tampereen klassillisesta lyseosta vuotta myöhemmin. Hän on koulutukseltaan lääketieteen lisensiaatti. Krohn työskenteli kymmenen vuotta terveyskeskuslääkärinä ja siirtyi vuonna 2007 Terveystalon yleislääketieteen kehitysjohtajaksi. Krohn työskenteli vuosina 2010-18 Terveyden ja hyvinvoinnin laitoksella perusterveydenhuollon kehittäjäylilääkärinä. Vuodesta 2018 Krohn on työskennellyt lääkärinä ja kehittäjänä Savoa Partners Oy:ssä.

Krohn on julkaissut yhdessä Arno Kotron kanssa keskustelukirjan *Suoraa ja koukkua* (Ajatus Kirjat 2005). Krohn on *[[Lääkärilehti|Lääkärilehden]]* ja *[[Kaupunkisanomat|Kaupunkisanomien]]* kolumnisti.

Minerva Krohnin vanhemmat ovat Tampereen yliopiston professori Kai Krohn ja Naisjärjestöjen keskusliiton entinen toiminnanjohtaja Leena Krohn (o.s. Salo). Hänen sisariaan ovat Suomen elokuvasäätiön entinen toimitusjohtaja Irina Krohn ja Teatteri Pienen Suomen entinen johtaja, teatteriohjaaja Katja Krohn. Helsingin lisäksi Krohn on asunut useita vuosia Tampereella ja perheensä mukana Yhdysvalloissa.

## Lähteet

## Aiheesta muualla
* Minerva Krohnin vaalisivut
Jouko Saari (säveltäjä)

**Jouko Saari** (s. 23. marraskuuta 1944 Tukholma) on suomalainen orkesterinjohtaja ja säveltäjä. Hän on toiminut monissa musiikin ammateissa, kuten kanttoriurkurina, musiikinopettajana, korrepetiittorina, kuoronjohtajana sekä kapellimestarina. 

Jouko Saari kirjoitti ylioppilaaksi Kallion yhteiskoulusta Helsingistä 1962. Hän opiskeli Sibelius-Akatemiassa 1962–1968 ja suoritti orkesterinjohdon diplomin 1968. Hänellä on loppututkinnot myös koulu- kirkko- ja yleisen musiikin osastoilta pääaineinaan trumpetti ja urut. Hän opiskeli myös musiikkitiedettä Helsingin yliopistossa 1965–1967 sekä Indianan yliopistossa 1969–1970 Fulbright-stipendiaattina oopperaa ja orkesterinjohtoa samoin kuin kesäkursseilla Weimarissa, Salzburgissa ja Hilversumissa Jansonsin, Masurin, Madernan ja Fournetin johdolla.
  
Saari on vieraillut kapellimestarina vuodesta 1968 lähtien Suomen lisäksi useissa maissa Euroopassa ja Pohjois-Amerikassa. Hänellä on ollut kiinnityksiä muun muassa Tampereella, Hämeenlinnassa, Lahdessa 1978–1984 sekä Kölnin ja Göteborgin oopperoissa. Saari valittiin 1988 kaupungintaiteilijaksi Lahdessa. Nykyisin hän toimii urkurina ja freelance-kapellimestarina.

Saarella on myös omaa sävellystuotantoa. Orkesteriteokset ovat sävellyksiä puhallinorkesterille vuodesta 1960. Niitä on levyttänyt Töölö Brass –yhtye. Vuodelta 1973 on peräisin *Meditaatio* jousiorkesterille. Lisäksi Saari on säveltänyt yksinlauluja ja kuoroteoksia, esimerkiksi "Meri ja ranta" lapsikuorolle 1997 ja "Kolme joululaulua" sekakuorolle 2000, hengellisiä lauluja ja pieniä urkusävellyksiä, sarjan kolmelle trumpetille, sarjan uruille ja vaskille sekä kamarimusiikkia muun muassa oboelle. Vuonna 2000 hän voitti Nurmeksen Joululaulujen sävellyskilpailun sävellyksellä "Hetkeksi hiljene maa". Saaren teoksia ovat kustantaneet Sulasol ja Edition Tilli.

## Lähteet
*Lahden kaupunginkirjaston sivusto
The Difference Engine

**The Difference Engine** on William Gibsonin ja Bruce Sterlingin kirjoittama vuonna 1990 julkaistu romaani, joka sijoittuu vaihtoehtoiseen historiaan. Teosta on kuvattu steampunk-tyylilajin syntynä kyberpunkin alalajina.

## Tarina
Teos sijoittuu 1800-luvulle, jolloin teollinen vallankumous on täydessä vauhdissa ja Charles Babbage saa analyyttisen koneensa valmiiksi. Tämän myötä tietokoneaika saapuu vuosisataa aikaisemmin. Teoksen tyylilajia sanotaan jännitystarinaksi ja dekkariksi.

## Pelit
Vuoden 1993 videopeli *[[The Chaos Engine]]* on ottanut vaikutteita kirjasta.

## Katso myös
* Steampunk

## Lähteet
Jaakobin painajainen

**Jaakobin painajainen** (*Jacob’s Ladder*) on Adrian Lynen ohjaama psykologinen kauhuelokuva vuodelta 1990. Sen on käsikirjoittanut Bruce Joel Rubin, ja pääosia näyttelivät Tim Robbins, Elizabeth Peña, Danny Aiello ja Jason Alexander. *Jaakobin painajainen* on tunnettu vahvan psykologisesta ja symbolisesta kauhustaan, josta on ammentanut muun muassa kauhupelisarja ''Silent Hill''.

## Juoni
Elokuvan päähenkilö on Jacob Singer (Tim Robbins), Vietnam-veteraani, joka kärsii kammottavista harhakuvista, joiden todenperäisyyttä hän ei pysty määrittämään. Elokuvan kuluessa hän saa tietoonsa salaisesta kokeesta, joka suoritettiin hänelle ja muille hänen joukkuetovereilleen Vietnamissa tarkoituksena parantaa joukkueen taistelutahtoa. Koe johtaa kuitenkin siihen, että joukkueen jäsenet alkavat silmittömästi tappamaan keitä tahansa, myös omia tovereitaan. Elokuva alkaa tästä tilanteesta. Toinen seuraus ovat hallusinaatiot, joita Jacob ja hänen muut selviytyneet joukkuetoverinsa näkevät.

Elokuvan aikana Jacob saa myös tietoonsa, että jokin taho armeijan sisällä yrittää vaientaa selviytyneet veteraanit pelottelulla ja murhilla. Juonessa nähdään kuitenkin monia käänteitä, jotka johtavat lopulta siihen, että Jacob ei ole missään vaiheessa poistunut Vietnamista, vaan kaikki elokuvan tapahtumat ovat olleet hänen näkemiään kuolinhallusinaatioita. Henkilö, joka kertoo Jacobille kaiken olleen vain kokeen aiheuttamaa oireilua, on oletettavasti Jacobin alitajunta, joka pyrkii hylkäämään ajatuksen, että Jacob olisi kuolemassa. Lopussa Jacob hyväksyy oman kuolemansa ja astuu portaita tuonpuoleiseen (Jacob's ladder, Jaakobin portaat, jotka ovat Raamatussa portaikko taivaaseen).

Jacob julistetaan elokuvan lopussa vietnamilaisessa kenttäsairaalassa kuolleeksi, ja hän kuolee hymy kasvoillaan. 

## Arvioita
*[[Video-opas|Video-oppaassa]]* vuodelta 1994 Harri Närhi moittii, ettei elokuva jaksa ylläpitää mielenkiintoa loppuun saakka. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet
Lolita 23q

**Lolita 23q** (jap. 少女-ロリヰタ-23区, rorīta ni jū san ku,) on japanilainen oshare kei -yhtye, joka on perustettu vuonna 2004. Jäseninä bändissä ovat Sou (laulu), BAN (rummut), Yu≠ki (kitara), Ryūto (kitara) ja Ryōsuke (basso).

Entiset jäsenet:
Soshi (laulu)
Megumi (kitara)

## Albumit
* *[[Murakami no Yume]]* (むらさきのゆめ) (2006)
* *[[Kyūyaku:Baitai Shōjo-Media・Lolita]]* (旧約:媒体少女-メディア・ロリヰタ-) (2006)
* ** (新約:媒体少女-メディア・ロリヰタ) (2006)
* *[[Risō Kakū Toshi]]* (理想架空都市) (2006)
* *[[Brand New Ward]]* (2007)
* *[[MEMORIAL 2005-2006 Lolita23q]]* (MEMORIAL2005-2006 少女-ロリヰタ-23区) (2008)
* *[[Marble_Shaking_Ward]]* (2009)
* *BeSt* (；BeSt) (2009)
* *[[Hoshi Tai Jigen Kuiki Minerva]]* (星帯次元区域ミネルヴァ) (2010)

## Lähteet

## Aiheesta muualla

*Yhtyeen kotisivu (japaniksi)
Carnival Miracle

**Carnival Miracle** on Carnival Cruise Linesin omistama risteilyalus. Se on rekisteröity Panamaan.

## Tekniset tiedot
* Pituus: 292,50 m
* Kansia: 12
* Bruttovetoisuus: 88&nbsp;500 tonnia
* Nopeus: 22 solmua
* Rakennettu: Kværner Masa-Yards, Helsingin Uusi Telakka, 2004
* Kapasiteetti: 2&nbsp;680 matkustajaa
* Miehistö: 930

## Julkiset tilat
*11-kerroksinen valopiha
*Bacchus Dining room (pääruokasali)
*Lobby lounge
*Jeeves lounge
*Gotham lounge
*Ravintola Annex
*Nick and Nora's Supper Club
*Mad Hatter's Ball Show lounge
*Dr Frankenstein´s lab-Tanssiklubi
*Mr Lucky´s Casino
*Phantom lounge
*Maguire's Sports bar
*Raven-kirjasto
*Carnival Miracle´s piano bar 
*Horatio´s Lido Deck

## Carnival Miraclen sisaralukset
*Carnival Legend
*Carnival Spirit
*Carnival Pride
*Costa Atlantica
*Costa Mediterranea 


Carnival Miracle Helsinki 16 June 2003.jpg|*Carnival Miracle* rakenteilla telakalla Helsingissä 16. kesäkuuta 2003.
Carnival Miracle Kvaerner Masa-Yards Helsinki - 16 June 2003.jpg|Risteilyalus *Carnival Miracle*.


## Lähteet

## Aiheesta muualla
Carnival Miracle Carnivalin sivuilla
Kaneta Kimotsuki

**Kaneta Kimotsuki** (; 15. marraskuuta 1935 Kagoshima, Japani – 20. lokakuuta 2016) oli japanilainen ääninäyttelijä. Hän esitti urallaan yli 180 ääniroolia.

Kimotsukilla oli muun muassa Suneonin äänirooli Doraemon-animesarjoissa ja -elokuvissa. Hän teki Tom & Jerry -piirrossarjoissa Tomin japanilaisena äänen. ja opetti ääninäyttelemistä Kappei Yamaguchille.

## Lähteet
Uskonnonopetus

**Uskonto** on peruskoulun oppiaine useissa maissa.

## Uskonnonopetus Suomessa
Suomessa opetushallitus on määrännyt peruskoulun kaikkien uskontokuntasidonnaisten ryhmien uskonnon opiskelun tavoitteeksi monipuolisen uskonnollisen ja katsomuksellisen yleissivistyksen saavuttamisen.

Perusopetus- ja lukiolaeissa käsite ”oppilaan oman tunnustuksen mukainen uskonnonopetus” korvattiin vuonna 2003 käsitteellä ”oppilaan oman uskonnon opetus”, mihin liittyi myös opetuksen muuttaminen virallisesti tunnustuksettomaksi, mistä lähtien varsinainen uskonnonharjoitus on ollut opetuksen yhteydessä kiellettyä. Uudistetun lain mukaan oppilaiden enemmistön mukaiseen uskonnolliseen yhdyskuntaan kuulumaton oppilas osallistuu enemmistön uskonnonopetukseen vain, jos hän ilmoittautuu siihen erikseen. 

## Katso myös
* Elämänkatsomustieto
* Päivähoidon uskontokasvatus
* Uskontotieto
* Uskonnonpedagoginen instituutti
* Päivänavaus
* Uskonnonvapauslaki
* Kirkkohistoria

## Lähteet

## Kirjallisuutta
* 
* 
* 
* 
* 

## Aiheesta muualla

* Uskonnon opetussuunnitelmat.
Mark Harmon

**Thomas Mark Harmon** (2. syyskuuta 1951 Burbank, Kalifornia) on yhdysvaltalainen näyttelijä ja tuottaja, joka on tullut tunnetuksi etenkin televisiorooleistaan. Harmon on myös ollut vastaavana tuottajana TV-sarjoissa ''NCIS Rikostutkijat'' ja . Hän on myös ohjannut muutaman jakson TV-sarjoihin ''Chicagon lääkärit'' ja *[[Käytäväpeliä]]*.

## Ura
1980-luvulla Harmon näytteli *[[Sairaalan syke (yhdysvaltalainen televisiosarja)|Sairaalan syke]]* -sarjassa. Vuosina 1996–2000 hän näytteli sairaalasarjassa *Chicagon lääkärit* tohtori Jack McNeiliä. Vuodesta 2003 lähtien hän on näytellyt rikossarjassa *NCIS Rikostutkijat* johtavaa erikoisagentti Leroy Jethro Gibbsiä.

Television lisäksi Harmon on näytellyt lukuisissa elokuvissa kuten vuonna 1986 romanttisessa komedia tv-elokuvassa *[[Paratiisipummi]]* (*Prince of Bel Air*), vuonna 2003 elokuvassa *[[Perjantai on pahin]]* (*Freaky Friday*) sekä ollut vuonna 2010 Teräsmiehen äänenä animaatioelokuvassa *[[Justice League: Crisis on Two Earths]]*.

Mark Harmon oli *[[People (lehti)|People]]*-lehden seksikkäin elossa oleva mies vuonna 1986. Hän sai syksyllä 2012 tähden Hollywood Walk of Famelle.

## Yksityiselämä
Harmon on ollut naimisissa vuodesta 1987 lähtien näyttelijätär Pam Dawberin kanssa, joka on esiintynyt muun muassa TV-sarjassa *[[Ystäväni avaruudesta]]* (*Mork and Mindy*) vuosina 1978–1982. Pariskunnalla on kaksi lasta.

## Lähteet

## Aiheesta muualla

*
Healesville Sanctuary

**Healesville Sanctuary** on Australian eläimistöön erikoistunut eläintarha, joka sijaitsee Healesvillessa, Melbournen laidalla, Australiassa. Eläintarhan perustaja oli Colin MacKenzie ja se avattiin 30. toukokuuta 1934. Puistoa on vuodesta 1978 hallinnoinut Victorian eläintieteellisten puistojen ja puutarhojen johtokunta (*Zoological Parks and Gardens Board of Victoria*).

Healesville Sanctuary on ensimmäinen laitos, jonka onnistui tuottaa jälkeläisiä vankeudessa eläville vesinokkaeläimille. Menestystä pidetään eläintarhassa työskennelleen David Fleayn ansiona ja ensimmäinen Healsvillen ensimmäinen vesinokkaeläimen poikanen sain nimekseen *Corrie*.

Healesville Sanctuaryn yhteydessä toimii myös Australian Wildlife Health Centre (AWHC), joka on yleisölle avoin eläinlääkärikeskus. AWHC:ssa vierailijat pääsevät katsomaan kuinka laitokselle tuotuja eläimiä hoidetaan. Keskus vastaanottaa luonnossa vahingoittuneita eläimiä ja vuosittain niitä on hoidettavana yli 1&nbsp;500 yksilöä.

## Lähteet

## Aiheesta muualla
* Healesville Sanctuary
RKP:n Helsingin piirijärjestö

**Helsingin RKP** () on yksi Ruotsalaisen kansanpuolueen neljästä piirijärjestöstä. RKP:llä on Helsingin vaalipiiristä yksi kansanedustaja. Helsingin kaupunginvaltuustossa puolueella on neljän valtuutetun ryhmä.

## Poliitikkoja
### Kansanedustajat
* Eva Biaudet 1991-2006, 2015-

#### Entiset kansanedustajat
* Torsten G. Aminoff 1960–1962
* Klaus Bremer 1995–2003
* Jörn Donner 1987-1995, 2007, 2013-2015
* Georg C. Ehrnrooth 1958–1973
* Kristian Gestrin 1962–1979
* Nils Meinander 1954–1962
* Ingvar S. Melin 1966–1972, 1975–1983, 1987–1991
* J. O. Söderhjelm 1962–1966
* Astrid Thors 2007-2013
* Ole Wasz-Höckert 1983–1991
* Jutta Zilliacus 1975–1987
* Arne Öhman 1954–1958
* John Österholm 1954–1960

### Kaupunginvaltuutetut
* Jörn Donner (1985-1992, 2017-2020)
* Eva Biaudet (1989-1996, 2005-2007, 2017-)
* Björn Månsson (2013-)
* Marcus Rantala (2013-)
* Silja Borgarsdottir Sandelin (2017-)
* Gunvor Brettschneider (2013-2017)
* Päivi Storgård (2013-2016)
* Nils Torvalds (2009-2012)
* Astrid Thors (2005-2013)
* Jan D. Oker-Blom (2005-2012, 2014-2017)
* Sture Gadd (1997-2012)
* Maria Björnberg-Enckell (2005-2012)
* Ingvar S. Melin (1965-1996, 2003-2004)
* Henrica Bargum (2001-2004)
* Michael Sandbacka (2001-2004)
* Nils Mustelin (1997-2003)
* Marianne Falck (1999-2000)
* Ulla Gyllenberg (1997-2000)
* Linda Lampenius (1997-1999)
* Lasse Liemola (1993-1994)
* Klaus Bremer (1993-2000)
* Göran Åhman (1989-2008)
* Birgitta Dahlberg (2001-2008)
* Nora Grotenfelt (2025-)

## Vaalit

## Katso myös
* Suomen vaalipiirit
* Keskustan Helsingin piiri
* Helsingin Kokoomus
* Kristillisdemokraattien Helsingin piiri
* Helsingin Perussuomalaiset
* Helsingin Vasemmistoliitto
* Helsingin Vihreät

## Lähteet
Kappei Yamaguchi

**Kappei Yamaguchi** () (s. 23. toukokuuta 1965 Fukuoka, Fukuokan prefektuuri) on japanilainen ääninäyttelijä, joka on tehnyt urallaan yli 240 ääniroolia animeen. Hänet tunnetaan useista rooleista animesarjoissa, kuten Ranma ½, Inuyasha, Salapoliisi Conan ja Death Note.

Yamaguchi työskentelee Gokū- ja 21st Century Fox -yhtiöissä. Lisäksi hän on tehnyt dubbauksia alkuperäisten ääniroolien lisäksi ja oli muun muassa Väiski Vemmelsäären äänenä Looney Tunes -aiheisissa sarjoissa. Hän opiskeli ääninäyttelemistä Kaneta Kimotsukin alaisuudessa.

## Lähteet

## Aiheesta muualla
* Kappei Yamaguchi TV.comissa 
* AnimeNfo
Sunder Nix

**Sunder Lamont Nix** (s. 2. joulukuuta 1961) on entinen yhdysvaltalainen pikajuoksija. Hän voitti olympiakultaa 4&nbsp;x&nbsp;400&nbsp;m viestissä vuoden 1984 kesäolympialaisissa Los Angelesissa. Hän voitti myös pronssia 400 metrillä vuoden 1983 MM-kilpailuissa Helsingissä. 

## Lähteet